İsmayıl Əfəndiyev

İsmayıl Mahmud oğlu Əfəndiyev () — görkəmli Azərbaycan aktyor və rejissoru, Azərbaycan SSR əməkdar incəsənət xadimi (1943). Azərbaycanın ilk peşəkar kino aktyorlarındandır. "Səbuhi", "Fətəli xan", "O olmasın, bu olsun" və s. filmlərdə çəkilmişdir. "Arşın mal alan" (1945) filmindəki Süleyman obrazı İsmayıl Əfəndiyevin ən yaxşı rollarındandır.

 Həyatı 
İsmayıl Əfəndiyev 1910-cu ildə Şamaxıda dünyaya göz açıb. Bir müddət Gəncədə teatr sahəsində çalışdıqdan sonra, 1939-cu ildə kinostudiyada işə qəbul olunur. Burada ömrünün sonuna kimi müxtəlif vəzifələrdə çalışır. 1935-ci ildə rejissor A. M. Şərifzadənin "Məhəbbət oyunu" kinokomediyasında çəkilib, aşiq Səttar surətini yaradıb. Bundan sonra o, aktyor kimi "Yeni horizont", "Səbuhi", "Vətən oğlu", "Bəxtiyar", "Qara daşlar", "Qızmar günəş altında", "Əmək və qızılgül", "İnsan məskən salır" və digər bədii filmlərdə müxtəlif obrazlar yaradıb. "Arşın mal alan"da Süleyman, "Fətəli xan"da Həmzə və "O olmasın, bu olsun"da Həsənqulu bəy filmləri aktyora şöhrət qazandırıb. Bundan başqa İ. Əfəndiyev "Bəxtiyar" bədii filmində ikinci rejissor işləyib, Ş. Şeyxovla birgə "Kölgələr sürünür" macəra filminə quruluş verib.Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13. O, eyni zamanda bir neçə sənədli film çəkib, 200-ə qədər xarici filmi Azərbaycan dilinə dublyaj edib.

O, 1946-cı ildə Təbrizə gedir və bir neçə tamaşanı səhnəyə qoyur.

1967-ci ildə vəfat edib.

 Filmoqrafiya 
 Abbas Mirzə Şərifzadə (film) (qısametrajlı sənədli film) (Aztv) (arxiv kadrlar) ("Məhəbbət oyunu" filmində)
 Alagöz yaylağında (film, 1955)
 Almanların  Şimali Qafqazda vəhşilikləri (film, 1943)
 Arazın o tayında (film, 1947)
 Arşın mal alan (film, 1945)
 Azərbaycan atları (film, 1953)
 Azərbaycan kolxozçusu, tank dəstəsi yaradaq! (film, 1942)
 Bəsləsən atlas olar tut yarpağından (film, 1957)
 Bəxtiyar (film, 1955)
 Cazibə qüvvəsi (film, 1964)(film, kinoalmanax)
 Əmanət kassası (film, 1950)
 Əmək və qızılgül (film, 1962)
 Əsl dost (film, 1959)
 Fətəli xan (film, 1947)
 İnsan məskən salır (film, 1967)
 Kölgələr sürünür (film, 1958)
 Qara daşlar (film, 1956)
 Qızmar günəş altında (film, 1957)
 Qüdsi (film, 2007)
 Mavi dənizin sahilində (film, 1935)
 Məhəbbət oyunu (film, 1935)
 Məktuba cavab (film, 1944)
 Nağılların Dərbəndi (film, 2006)
 O olmasın, bu olsun (film, 1956)
 Ordenli Azərbaycan № 30–31. Xüsusi buraxılış (film, 1942)
 Səbuhi (film, 1941)
 Sovqat (film, 1942)
 Ulduz (film, 1964)
 Üzeyir ömrü (film, 1981)
 Vətən oğlu (film, 1941)
 Yeni horizont (film, 1940)
 Bir qalanın sirri (film, 1959) — film səsləndirən: Eldostu (Məmmədrza Şeyxzamanov)

 İstinadlar 

 Mənbə 
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 813.

 Xarici keçidlər 
 İzlə
 kino-teatr.ru

Kateqoriya:SSRİ film rejissorları
Kateqoriya:Azərbaycan rejissorları
Kateqoriya:Azərbaycan aktyorları
Kateqoriya:Azərbaycan ssenaristləri
Kateqoriya:Azərbaycan SSR əməkdar incəsənət xadimləri
Kateqoriya:Şamaxıda doğulanlar
Kateqoriya:Bakıda vəfat edənlər
Kateqoriya:Səssiz film aktyorları
Kateqoriya:Ürək-damar xəstəliyindən vəfat edənlər
Kateqoriya:SSRİ aktyorları
Kateqoriya:XX əsr aktyorları